Diari Oficial de la Generalitat Valenciana


Sumari del DOGV 9048, del 25-03-2021 (2021/2821)

Bases específiques que han de regir el procés de selecció per a constituir una borsa de treball de personal interventor/tresorer, i nova convocatòria del procés selectiu.
--------------------------------------------------------------------------------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2821


Data del document
:   15-03-2021

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Bases específiques que han de regir el procés de selecció per a constituir una borsa de treball de personal interventor/tresorer, i nova convocatòria del procés selectiu. [2021/2821]  
El regidor delegat de Personal ha aprovat les bases per a la formació de les següents borses de treball:  
  
- Borsa de treball de personal interventor/tresorer (subgrup A1); (Exp. 4-0162/2020).  
Concurs-oposició. Resolució núm. 520248809, de data 4 de novembre de 2020.  
  
Donat que l'inicial procés selectiu ha quedat desert per no superar cap dels aspirants el segon exercici, obligatori i eliminatori, de les proves selectives del torn lliure, per part de l'Ajuntament s'obri un nou termini de presentació d'instàncies a totes les persones que vulguen participar en el nou procés selectiu.  
De conformitat amb el que determinen les bases generals de constitució, formació i funcionament de les borses de treball d'aquest ajuntament (aprovades mitjançant la Resolució 00184/2020, de data 30 de gener, publicades en el BOPV de 14.02.2020), durant el termini de 15 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana, els interessats podran presentar la sol·licitud d'admissió a les proves selectives en el registre d'entrada d'aquest ajuntament, o en la forma que determina la legislació vigent de procediment administratiu.  
Les bases i models d'instàncies corresponents estan a disposició dels interessats en la pàgina web municipal, en l'url https://tavernes.es/va/page/processos-selectius-borses-treball, així com a les dependències de l'Oficina d'Informació (planta baixa) o en la Secció de Personal de l'Ajuntament (primera planta), a l'edifici de la casa consistorial, situat a la plaça Major, 1, d'aquesta localitat.  
Igualment, cal assenyalar que l'aprovació de les esmentades bases és un acte que, de conformitat amb el que estableix l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra aquest acte es podran interposar els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, es farà davant de l'òrgan municipal que va dictar l'acte, en el termini d'un mes comptador des de l'endemà de la notificació o publicació de l'acte. La interposició impedirà, fins a la resolució expressa o presumpta, la utilització de la via contenciosa administrativa, de conformitat amb el que disposa la legislació de procediment administratiu. El recurs de reposició caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
  
- En el supòsit que es decidisca interposar el recurs contenciós administratiu directament, es farà, davant del Jutjat Contenciós Administratiu de València, en els terminis següents:  
- Dos mesos comptats des de l'endemà de la notificació o publicació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
Tot això sense perjudici que es realitze qualsevol altra acció o recurs que s'estime convenient per a la defensa dels drets dels interessats.  
  
La qual cosa es fa pública per a coneixement general.  
  
Tavernes de la Valldigna, 15 de març de 2021.- El cap de l'Activitat 04 de Recursos Humans i Gestió de Personal: Valentín Vercher Manclús.